Dit is nie moeilik om jakkalsbessies self te kweek nie. Hulle dra massas vrugte oor lang tydperke, en die sade daarbinne is groot en hard. Onder enige jakkalsbessieboom sal daar gewoonlik baie vrugte l� asook baie saad - dikwels die saad van vrugte wat reeds deur die wildlewe ge�et is. Daar is ook organisasies wat saad aan mense beskikbaar stel in Suid Afrika - ek wil hulle nie hier adverteer nie maar enigeen wat plaaslik belangstel kan met 'n bietjie soekwerk uitvind wie hulle is. Die saad bly lank lewensvatbaar en ontkiem sonder veel moeite - hulle kan geskuur of in water geweek word om die proses te versnel. Plant hulle daarna in goed-dreinerende grond in sakkies of saailingkassies, sit hulle op 'n warm plek en hou hulle klam. Plant die boompies in indiwiduele sakkies uit sodra hulle drie blaartjies het - nie later nie - en wees versigtig om nie die lang penworteltjies te beskadig nie. Hulle kan vir 'n jaar of drie in die sakkies groei voordat hulle in die tuin uitgeplant hoef te word. Hulle verkies warm gebiede 'n matige re�nval, gereelde natmaak en/of 'n ho� watertafel in dro� streke, diep grond en 'n beskutte posisie in kouer streke. Alhoewel hulle baie ligte ryp kan hanteer, groei hulle vinniger waar dit warmer is. Hulle kan ook 'n gemiddelde winterdroogte - hier by ons sowat ses maande - sonder probleme hanteer. Dit duur gewoonlik 'n rukkie nadat hulle uitgeplant is voordat hulle goed begin groei. Die groeitempo is matig maar dit sal inderdaad baie lank neem voordat 'n tuinboom so groot en indrukwekkend is soos die mooiste eksemplare in die natuur!